নিউজ ডেস্ক:: প্রধানমন্ত্রী শেখ হাসিনা বলেছেন, আপনারা নৌকায় ভোট দেয়ায় আমরা ক্ষমতায় আসতে পেরেছি। আর নৌকা মার্কায় ভোট দিলে কেউ খালি হাতে ফিরে না। এই নৌকায় ভোট দিয়েই এদেশের মানুষ স্বাধীনতা পেয়েছে। নৌকায় ভোট দিলেই এদেশে উন্নয়ন হয়, আর এ জন্যই আমরা উন্নয়নকে বিশ্বাস করি। আমাদের উদ্দেশ্যই হচ্ছে বাংলাদেশের মানুষ কিভাবে শান্তিতে থাকবে। আর বিএনপি-জামায়াত ক্ষমতায় আসলে দুর্নীতি, লুটপাট ও বিদেশে অর্থ পাচার করে। একই সঙ্গে তারা বোমা হামলা, সন্ত্রাস, গ্রেনেড ও মানুষ পুড়িয়ে হত্যা করে।